SEAFCO มือขึ้น! เดือนเดียวคว้างานใหม่ 7 โครงการ มูลค่า 222.2 ลบ.
SEAFCO มือขึ้น! เดือนเดียวคว้างานใหม่ 7 โครงการ มูลค่า 222.2 ลบ.
SEAFCO มือขึ้น! เดือนเดียวคว้างานใหม่ 7 โครงการ มูลค่า 222.2 ลบ.
11 ธ.ค. 2562

บริษัท ซีฟโก้ จำกัด (มหาชน) หรือ SEAFCO ระบุว่า บริษัทรับงาน 7 โครงการใหม่ในเดือนธันวาคม 2562 มีมูลค่างานโครงการไม่รวมภาษีมูลค่าเพิ่มเป็นเงินประมาณ 222.2 ล้านบาท ได้แก่ โครงการ อาคารจอดรถ โรงพยาบาลธนบุรี ซ.อิสรภาพ 44 กรุงเทพฯ ซึ่งเป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของบริษัท เซรีโค รับเบอร์ (ประเทศไทย) ,โครงการ โรงพยาบาลรวมใจรักษ์ ซ.สุขุมวิท 62 กรุงเทพฯ เป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของบริษัท การแพทย์ สุขุมวิท 62 จำกัด
รวมทั้งโครงการ โรงแรม มาย โฮเทล รัชดา ถ.รัชดาภิเษก กรุงเทพฯ เป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของบริษัท ธรรมจิรภัทร จำกัด และ บริษัท ปุญญาดา จำกัด ,โครงการ โรงแรม เอ็น เค เอช (นครราชสีมา) อ.เมือง จ.นครราชสีมา เป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของบมจ.เซ็นทรัลพัฒนา (CPN) ,โครงการพัฒนาพื้นที่หมอน 33 เขตพาณิชย์สวนหลวง-สามย่าน (ก่อสร้างทดสอบเสาเข็มแบบ Static Load Test) จุฬาลงกรณ์มหาวิทยาลัย กทม. เป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของสำนักงานจัดการทรัพย์สิน จุฬาลงกรณ์มหาวิทยาลัย
อีกทั้งโครงการ อาคารจอดรถ ศูนย์การค้าเมกาบางนา ถ.บางนา-ตราด จ.สมุทรปราการ เป็นงานเสาเข็มเจาะแบบกลม ระบบเป็นมิตรกับสิ่งแวดล้อม รวมค่าวัสดุ ของบริษัท เอสเอฟ ดีเวลอปเมนท์ จำกัด และโครงการ ก่อสร้างอาคารศูนย์บูรณาการ บริการด้านการแพทย์และสาธารณสุข รพ.จุฬาลงกรณ์ สภากาชาดไทย ถนนราชดำริ กทม. เป็นงานเสาเข็มเจาะแบบกลม ระบบเป็นมิตรกับสิ่งแวดล้อม และกำแพงกันดินระบบไดอะแฟรมวอลล์ ไม่รวมค่าวัสดุ ของบมจ.ช.การช่าง (CK) โดยงานนี้วางแผนจะเริ่มดำเนินการกลางเดือนมกราคม 2563